**Beartas Frithbhulaíochta**

De réir na riachtanas a bhaineann leis an Acht Oideachais (Leas) 2000 agus na dtreoirlínte maidir le cód iompraíochta atá leagtha amach ag an mBord Náisiúnta Leasa Oideachais (BNLO), tá an beartas frithbhulaíochta seo a leanas, atá faoi chuimsiú chreat mhórchód iompraíochta na scoile, glactha ag **[ainm na scoile]**. Leis an mbeartas sin, cloítear go hiomlán le riachtanais na nGnásanna Frithbhulaíochta Bunscoile agus Iar-bhunscoile a foilsíodh i Meán Fómhair 2013.

Aithníonn an Bord Bainistíochta go mbíonn an bhulaíocht an-tromchúiseach is go mbíonn drochthionchar aici ar shaolta daltaí, agus dá bharr sin, tá an Bord lántiomanta do na bunphrionsabail dea-chleachtais seo a leanas maidir le dul i ngleic le hiompar bulaíochta, agus é a chosc:

* Cultúr dearfach agus timpeallacht dhearfach sa scoil-
	+ a chuireann fáilte roimh éagsúlachtaí agus an ilchineáltacht, is atá bunaithe ar an uileghabhálacht;
	+ a spreagann daltaí le cásanna iompar bulaíochta a nochtadh agus a phlé i dtimpeallacht neambhagrach;
	+ agus a chuireann caidrimh mheasúla chun tosaigh i measc an phobail scoile;
* Ceannaireacht éifeachtach;
* Cur chuige uile-scoile;
* Tuiscint chomhpháirteach mar gheall ar cad is bulaíocht ann agus na torthaí a bhaineann léi;
	+ Straitéisí oideachais agus coisc (bearta chun feasacht a mhúscailt san áireamh) a mhusclaíonn ionbhá, meas is cumas teacht aniar i ndaltaí; agus
	+ a thugann aghaidh ar an gcibearbhulaíocht, ar bhulaíocht a bhaineann le ceisteanna aitheantais, is ar chásanna a bhaineann le homafóibe agus trasfóibe ach go háirithe.
* Daltaí a bheith faoi mhaoirseacht agus monatóireacht éifeachtach;
* Tacaí do bhaill foirne;
* Iompar bulaíochta a thaifead, a fhiosrú agus a leanúint go seasmhach (chomh maith le húsáid straitéisí seanbhunaithe idirghabhála); agus
* Measúnú leanúnach ar éifeachtacht an Bheartais Frithbhulaíochta.

3. Tugtar an sainmhíniú seo a leanas ar bhulaíocht, de réir na nGnásanna Frithbhulaíochta

Bunscoile agus Iar-bhunscoile:

Is é a bhíonn i gceist le bulaíocht ná iompar diúltach gan ghá, a bhíonn ar siúl ag duine nó grúpa i gcoinne duine (nó daoine) eile agus a leanann ar aghaidh thar thréimhse ama.

Cuirtear na saghsanna iompar bulaíochta san áireamh sa sainmhíniú ar bhulaíocht:

* eisiamh d'aon ghnó, cúlchaint mhailíseach agus saghsanna eile bulaíochta bainteach leis sin,
* cibearbhulaíocht agus
* bulaíocht bunaithe ar aitheantas cosúil le bulaíocht homafóbach, bulaíocht chiníoch, bulaíocht ar dhuine toisc gur ball den Lucht Siúil é/í, agus orthu siúd faoi mhíchumas nó a mbíonn riachtanais speisialta oideachais acu.

Ní chuimsítear imeachtaí aonair nó aonuaire ina bhfuil iompar diúltach d'aon ghnó, teachtaireacht téacs aonuaire atá gránna nó dochrach ina measc, cuimsithe sa sainmhíniú ar bhulaíocht agus ba chóir déileáil leo, mar is cuí, de réir chód iompair na scoile. or once-off incidents of intentional negative behaviour, including a once-off offensive or hurtful text

message or other private messaging, do not fall within the definition of bullying and should be dealt with, as appropriate, in accordance with the school’s code of behaviour.

I gcomhthéacs an bheartais thuas, áfach, glacfar leis gur iompar bulaíochta atá ann má chuirtear teachtaireacht ghránna nó dochrach ar láithreán líonraithe shóisialta nó fóram poiblí, mar a mbeadh daoine eile in ann an teachtaireacht, an íomhá nó an ráiteas sin a fheiceáil agus/nó a athchruthú.

Má tá cás iompar bulaíochta nach gcuimsítear sa sainmhíniú sin ar bhulaíocht, déileálfar leis de réir chód iompair na scoile.

Tá fianaise bhreise mar gheall ar shaghsanna difriúla bulaíochta ar fáil in Alt 2 sna Gnásanna Frithbhulaíochta Bunscoile agus Iar-bhunscoile.

1. Is é (iad) an múinteoir ábhartha (na múinteoirí ábhartha) seo a leanas a fhiosróidh cásanna bulaíochta agus a dhéileálfaidh leo:

 Déileálfaidh múinteoir an ranga le cás bulaíochta dá dtarlódh amhlaidh.

 Má mheastar go bhfuil an cás sin dáiríre go leor ceapfar an Príomhoide mar an

 múinteoir ábhartha ansin.

1. Is iad na straitéisí oideachais agus coisc (straitéisí a dhírítear ar chibearbhulaíocht agus bulaíocht atá bunaithe ar aitheantas ach go háirithe san áireamh) a bheidh á n-úsáid ag an scoil ná:
* Toisc go mbíonn an-tionchar ag féinmheas duine ar a (h)iompar, tabharfaidh an scoil, trí mheán cláir curaclaim agus seach-churaclaim araon, deiseanna do dhaltaí meon dearfach ó thaobh féinmheasa de a fhorbairt.
* Déileálfaidh an scoil go soiléir leis an gcibearbhulaíocht. Is é an bealach is fearr chun dul i ngleic leis an gcibearbhulaíocht ná í a chosc sa chéad dul síos. Bainfimid úsáid as bearta chun díriú ar oiliúint a chur ar dhaltaí maidir le hiompar oiriúnach ar líne, conas a bheith sábháilte ar líne agus ar chultúr a fhorbairt maidir le haon imní a bhaineann le cibearbhulaíocht a chur in iúl. (Iarrfaimid ar thuismitheoirí cosc a chur ar úsáid na líonraí sóisialta uile i leith páistí bunscoile uile.
* Cuirfear san áireamh le cur chuige na scoile riachtanais na ndaltaí faoi mhíchumais nó a bhfuil riachtanais speisialta oideachais acu, ceanglófar é le beartais ábhartha eile na scoile agus áiritheofar go gcomhcheanglaítear na seirbhísí uile lena soláthrófar do na daltaí sin. Déanfaimid cuimsiú a fheabhsú, díreoimid ar scileanna sóisialta a fhorbairt, tabharfaimid aird ar phríomhthráthanna amhail an trasdul ón mbunscoil go dtí an meánscoil agus cothóimid cultúr scoile maith ina bhfuil meas ar gach duine agus a bhfuil cabhrú lena chéile lárnach ann.
* Beidh bearta na scoile oiriúnach don chineál bulaíochta agus cuirfear aois agus inscne na ndaltaí lena mbaineann san áireamh. Oibreoimid sa scoil chun feasacht a ardú maidir leis an mbulaíocht ionas go dtuigfidh gach ball de phobal na scoile céard is bulaíocht ann agus conas a dhéileáiltear le hiompar bulaíochta sa scoil.
* Eagrófar lá sa scoil uair amháin in aghaidh na bliana don fhoireann maidir leis an mbulaíocht.

Eagrófar lá feasachta freisin sa scoil le haghaidh daltaí agus tuismitheoirí. Ar an gcaoi sin, tabharfar misneach do thuismitheoirí dalta a bhfuil bulaíocht á himirt air/uirthi chun teacht chuig an scoil agus freisin cuirtear in iúl go soiléir do thuismitheoir dalta a bhfuil iompar bulaíochta ar siúl aige/aici go bhfuil mórfhreagracht orthu dul i ngleic le hiompar a pháiste.

* Bainfear úsáid sa scoil as an gcuraclam OSPS ina bhfuil foráil shonrach maidir le

hiniúchadh a dhéanamh ar an mbulaíocht chomh maith leis na réimsí idirghaolmhara de mhuintearas agus imeascadh, cumarsáid, coinbhleacht, cairdeas, sábháilteacht phearsanta agus caidrimh.

Bainfear úsáid sa scoil as an gclár Bí Sábháilte, clár um scileanna sábháilteachta pearsanta dírithe ar scileanna féinchosanta páistí a fheabhsú lena n-áirítear a gcumas chun bulaíocht a aithint agus chun déileáil léi. Freisin bainfear úsáid as an gclár S.A.L.T. sa dara téarma agus as an gclár RSE/Misneach gach dara bliain sa tríú téarma.

* Cothóidh na múinteoirí dearcadh ina bhfuil meas ar chách agus iad ag múineadh na n-ábhar uile; cuirfimid luach na héagsúlachta chun cinn; gabhfaimid i ngleic leis an gclaontacht agus leis an steiréitíopáil agus leagfaimid béim ar neamh-inghlacthacht an iompair bhulaíochta. Mar Ghaelscoil ina bhfuilimid bródúil as ár dteanga agus as ár gcultúr, cuirfimid na leanaí i dteagmháil níos leithne le cultúir éagsúla agus cothóimid iontu tuiscint ar luach na gcultúr sin, níos mó caoinfhulaingthe agus níos lú ciníochais. Sa Tíreolaíocht agus sa Stair is féidir úsáid a bhaint as tagairtí do choilíniú, do dhúshaothrú agus do dheachtóireachtaí chun gnéithe diúltacha na cumhachta a léiriú. Sínfear an obair isteach i neart réimsí eile amhail an Ealaín, an Drámaíocht, an Corpoideachas agus an tOideachas Reiligiúnach. Cuirfear comhoibriú agus fiontraíocht grúpa chun cinn tríd ár bhfoirne peile agus iománaíochta chomh maith leis ár gclub fichille agus ár gclub damhsa Ghaelaigh. Cruthófar deiseanna fíormhaithe chun ionsaitheacht a threorú agus a rialú leis na gníomhaíochtaí spóirt i gcoitinne.

6. Is mar a leanas gnásanna na scoile chun iompar bulaíochta a imscrúdú, a leanúint agus a thaifeadadh agus na straitéisí a mbaintear úsáid astu sa scoil chun déileáil le cásanna bulaíochta;

* 1. Is é príomhaidhm an mhúinteora ábhartha atá ag imscrúdú agus ag déileáil le bulaíocht ná na saincheisteanna a réiteach agus an caidreamh idir na páirtithe lena mbaineann a athbhunú chomh fada agus is féidir (seachas milleán a leagan);
	2. Agus an múinteoir ag imscrúdú agus ag déileáil le bulaíocht, úsáidfidh sé/sí a bhreithiúnas(breithiúnas) gairmiúil chun a chinntiú ar tharla bulaíocht agus conas an cas a réiteach ar an mbealach is fearr;
	3. Déanfaidh an múinteoir ábhartha na tuairiscí uile maidir le bulaíocht (tuairiscí gan ainm san áireamh) a imscrúdú agus déileálfaidh sé/sí leo. Ar an gcaoi sin, beidh muinín ag daltaí as insint. Tá an fachtóir muiníne sin fíorthábhachtach. Ba cheart a chur in iúl do na daltaí uile nuair a thuairiscíonn siad eachtraí bulaíochta go bhfuil siad á n-iompar féin ar bhealach freagrach agus ní ag athchaint.
	4. Ba cheart foireann neamtheagaisc amhail rúnaithe, cúntóirí riachtanas speisialta, coimhdirí bus, airígh, glantóirí, a spreagadh chun aon eachtraí bulaíochta a fheiceann siad, nó a luaitear leo, a chur in iúl don mhúinteoir ábhartha;
	5. Ní mór do thuismitheoirí agus daltaí comhoibriú le himscrúdú ar bith agus cabhrú leis an scoil na saincheisteanna a réiteach agus an caidreamh idir na páirtithe lena mbaineann a athbhunú chomh luath agus is féidir;
	6. Tá sé thar a bheith tábhachtach go dtuigeann gach duine lena mbaineann (lena n-áirítear gach grúpa daltaí agus tuismitheoirí) an cur chuige thuas ón tús;
	7. Ba cheart do mhúinteoirí cur chuige suaimhneach, neamh-mhothúchánach fadhbréitigh a ghlacadh agus iad ag déileáil le heachtraí a bhaineann le hiompar bulaíochta líomhnaithe tuairiscithe ag daltaí, baill foirne nó tuismitheoirí;
	8. De ghnáth, is fearr eachtraí a imscrúdú lasmuigh den seomra ranga chun príobháideacht gach duine lena mbaineann a chinntiú;
	9. Déanfar na hagallaimh uile a láimhseáil le híogaireacht agus le meas cuí ar chearta na ndaltaí uile lena mbaineann. Ar an mbealach sin féadfaidh daltaí nach bhfuil bainteach go díreach leis an eachtra faisnéis úsáideach a sholáthar;
	10. Agus an múinteoir ábhartha ag déanamh anailís ar eachtraí lena mbaineann iompar bulaíochta, cuardófar freagraí ar cheisteanna maidir le céard, cén áit, cén uair, cén duine agus cén fáth. Déanfar é sin go suaimhneach, ag tabhairt dea-shampla maidir le conas déileáil go héifeachtach le coinbhleacht ar bhealach neamhionsaitheach;
	11. Má tá grúpa i gceist, cuirfear gach ball faoi agallamh ina aonar ar dtús. Ina dhiaidh sin, ba cheart bualadh leo siúd a bhí bainteach mar ghrúpa. Ag cruinniú an ghrúpa, iarrfar ar gach ball a chuntas(cuntas) a thabhairt maidir le céard a tharla d’fhonn a chinntiú go bhfuil gach duine sa ghrúpa soiléir maidir le ráiteas gach duine eile;
	12. Tabharfar tacaíocht do gach ball den ghrúpa maidir le brú féideartha ó bhaill eile an ghrúpa tar éis agallamh leis an múinteoir;
	13. D’fhéadfadh sé a bheith oiriúnach nó cabhrach a iarradh orthu siúd a bhí bainteach a gcuntas ar an eachtra(na heachtraí) a scríobh síos;
	14. Ar an dara ócáid inar chinn an múinteoir ábhartha gur tharla iompar bulaíochta, déanfar teagmháil go luath le tuismitheoirí na bpáirtithe lena mbaineann chun an eachtra a chur in iúl dóibh agus chun na gníomhaíochtaí arna nglacadh a mhíniú (trí thagairt do bheartas na scoile). Tabharfar deis do thuismitheoirí na bealaí inar féidir leo na gníomhaíochtaí arna nglacadh ag an scoil agus na tacaí lena daltaí a neartú nó a thacú.
	15. I gcás ina gcinneann an múinteoir ábhartha go raibh iompar bulaíochta ar siúl ag dalta, cuirfear in iúl dó/di go soiléir conas ar sháraigh sé/sí beartas frithbhulaíochta na scoile agus déanfar iarracht cabhrú leis/léi an cás a thuiscint ó dhearcadh an dalta a d'fhulaing an bhulaíocht;
	16. Ní mór cur ina luí ar gach duine lena mbaineann (gach grúpa daltaí agus tuismitheoirí) i gcás ina bhfuil gá le smachtbhannaí smachta, gur ábhar príobháideach é idir an dalta a bhfuil smacht á chur air/uirthi, a thuismitheoirí(tuismitheoirí) agus an scoil;
	17. Eagrófar cruinnithe leantacha leis na páirtithe ábhartha lena mbaineann ar leithligh d’fhonn iad a thabhairt le chéile, b’fhéidir, amach anseo má tá an dalta a d’fhulaing an bhulaíocht réidh agus má aontaíonn sé/sí. D’fhéadfadh éifeacht theiripeach a bheith ann mar thoradh air sin;
	18. I gcás ina measann an múinteoir ábhartha nach ndeachthas i ngleic leis an iompar bulaíochta ar bhealach imleor agus cuí laistigh de 20 lá scoile tar éis dó/di a chinneadh gur tharla iompar bulaíochta, ní mór don mhúinteoir ábhartha é a thaifeadadh sa teimpléad taifeadta ag Aguisín 1
	19. Ní mór don mhúinteoir ábhartha, agus cinneadh á dhéanamh an ndeachthas i ngleic ar bhealach imleor agus cuí le cás bulaíochta, mar chuid dá bhreithiúnas(breithiúnas) gairmiúil, na fachtóirí a leanas a chur san áireamh:
* An bhfuil deireadh tagtha leis an iompar bulaíochta;
* An ndearnadh saincheisteanna idir na páirtithe a réiteach chomh fada agus is féidir;
* An ndearnadh an caidreamh idir na páirtithe a réiteach chomh fada agus is féidir; agus
* Aiseolas ar bith a fuarthas ó na páirtithe lena mbaineann, a dtuismitheoirí nó ó Phríomhoide nó Leas-Phríomhoide na scoile;

(xx) I gcás nach bhfuil tuismitheoir sásta gur déileáladh le cás bulaíochta de réir na ngnásanna seo, ní mór na tuismitheoirí a atreorú chuig gnásanna na scoile maidir le déileáil le gearáin;

1. I gcás ina bhfuil gnásanna na scoile maidir le déileáil le gearáin ídithe ag tuismitheoir agus nach bhfuil sé/sí fós sásta, ní mór cur in iúl do na tuismitheoirí go bhfuil an ceart acu gearán a chur faoi bhráid an Ombudsman do Leanaí.

**Gnásanna chun iompar bulaíochta a thaifeadadh**

Déanfar na taifid uile a choinneáil de réir na reachtaíochta ábhartha maidir le cosaint sonraí. Cloífear leis an méid a leanas i ngnásanna na scoile maidir le hiompar bulaíochta a thabhairt faoi deara agus a thuairisciú:

(i) Cé nach mór don mhúinteoir ábhartha na tuairiscí uile maidir le bulaíocht, tuairiscí gan ainm san áireamh, a iniúchadh agus déileáil leo, úsáidfidh an múinteoir ábhartha a bhreithiúnas(breithiúnas) gairmiúil maidir leis na taifid a choinneofar ar na tuairiscí sin, na gníomhaíochtaí a glacadh agus pléití ar bith leo siúd a bhí bainteach;

(ii) Má shocraíonn an múinteoir ábhartha gur tharla bulaíocht, coinneoidh an múinteoir ábhartha taifid chuí i scríbhinn lena gcabhrófar dó/di na saincheisteanna a réiteach agus an caidreamh idir na páirtithe lena mbaineann a athbhunú, chomh fada agus is féidir.

(iii) Ni mór don mhúinteoir ábhartha an teimpléad taifeadta ag Aguisín 1 a úsáid chun an t-iompar bulaíochta a thaifeadadh sna cúinsí a leanas:

a) i gcás ina mbreithníonn sé/sí nach ndeachthas i ngleic leis an iompar bulaíochta go himleor agus go cuí laistigh de 20 lá scoile tar éis dó/di a chinneadh gur tharla iompar bulaíochta; agus

b) i gcás inar cinneadh, mar chuid de bheartas frithbhulaíochta na scoile, nach mór iompar bulaíochta a thaifeadadh agus a thuairisciú láithreach don Phríomhoide nó don Leas-Phríomhoide mar is cuí i gcúinsí áirithe.

I ngach cás de réir (a) agus (b) thuas, comhlánófar an teimpléad taifeadta ag Aguisín 1 ina iomláine agus coinneoidh an múinteoir atá i gceist é agus soláthrófar cóip don Phríomhoide nó don Leas-Phríomhoide mar is cuí. Ba cheart freisin a thabhairt faoi deara maidir leis an amlíne chun iompar bulaíochta a thaifeadadh sa teimpléad taifeadta ag Aguisín 1, nach gcuirtear cosc ar bhealach ar bith ar an múinteoir ábhartha dul i gcomhairle leis an bPríomhoide nó an Leas-Phríomhoide níos luaithe maidir le cás ar leith.

**An bhulaíocht mar chuid de chontanam iompair**

D’fhéadfadh an bhulaíocht a bheith ina cuid de chontanam iompair seachas saincheist aonair agus i gcásanna áirithe d’fhéadfadh donú a theacht uirthi ionas nach féidir bulaíocht a thabhairt uirthi níos mó toisc gur ionsaí fisiciúil nó gnéasach tromchúiseach nó ciapadh atá i gceist. Foráiltear inár mbeartas frithbhulaíochta do naisc chuí leis an gcód foriomlán maidir le hiompar agus foráiltear do tharchur do ghníomhaireachtaí seachtracha agus d’údaráis sheachtracha ábhartha nuair is cuí. I gcás ina bhfuil mór-imní sa scoil maidir le hiompar dalta a bhainistiú, iarrfar comhairle ón tSeirbhís Náisiúnta Síceolaíochta Oideachais.

**Cásanna tromchúiseacha a tharchur chuig FSS**

 Maidir le bulaíocht i scoileanna, foráiltear le Tús Áite do Leanaí: Treoir Náisiúnta um Chosaint agus Leas Leanaí agus Nósanna Imeachta maidir le Caomhnú Leanaí i mBunscoileanna agus in Iarbhunscoileanna“más eachtra tromchúiseach atá ann agus má cheaptar gur iompar mí-úsáide a d’fhéadfadh a bheith ann, ní mór don scoil dul i gcomhairle le Seirbhísí Leanaí agus Teaghlaigh de chuid FSS d’fhonn freagairt chuí a dhréachtú amhail plean bainistíochta”.

 Déanfar cásanna tromchúiseacha d’iompar bulaíochta a tharchur de réir Tús Áite do Leanaí agus de réir Nósanna Imeachta maidir le Caomhnú Leanaí i mBunscoileanna agus in Iarbhunscoileannado Sheirbhísí Leanaí agus Teaghlaigh de chuid FSS nó chuig na Gardaí de réir mar is cuí.

Foráiltear le Nósanna Imeachta maidir le Caomhnú Leanaí i mBunscoileanna agus in Iarbhunscoileanna freisin, i gcás ina bhfuil imní ag pearsanra na scoile maidir le páiste ach nach bhfuil siad cinnte ar cheart an cás a thuairisciú do FSS, go n-iarrfaidh an teagmhálaí ainmnithe comhairle ar Sheirbhísí Leanaí agus Teaghlaigh de chuid FSS.

7. Is mar a leanas clár tacaíochta na scoile maidir le bheith ag obair le daltaí a d’fhulaing bulaíocht

Tá clár tacaíochta ar bun sa scoil le haghaidh daltaí a d’fhulaing bulaíocht. Is iad sin **An Clár um Chríochnú Luath agus Cairde ar Feadh an tSaoil**. D’fhéadfadh comhairleoireacht nó deiseanna chun a bheith rannpháirteach i ngníomhaíochtaí atá deartha chun a féinmheas a neartú a bheith ag teastáil ó dhaltaí d’fhonn a scileanna cairdis agus sóisialta a fhorbairt agus ar an gcaoi sin athléimneacht a neartú nuair is gá sin. Úsáidfear an Clár um Chríochnú Luath freisin sa téarma deireanach le daltaí i rang a 6 chun cabhrú lena dtrasdul chuig an meánscoil.

Beidh clár tacaíochta do na daltaí siúd a bhí bainteach le hiompar bulaíochta mar chuid de phróiseas idirghabhála na scoile chomh maith. Beidh cúnamh ag teastáil go leanúnach ó dhaltaí a bhí bainteach le hiompar bulaíochta. Maidir leo siúd a bhfuil lagmheas acu orthu féin forbrófar deiseanna chun mothúcháin féinmheasa a mhéadú.

 **8. Maoirseacht agus Monatóireacht ar Dhaltaí**

Deimhníonn an Bord Bainistíochta go bhfuil beartais chuí maoirseachta agus monatóireachta ar bun chun iompar bulaíochta a chosc agus chun déileáil léi agus chun idirghabháil luath a éascú más féidir.

**9. Ciapadh a Chosc**

Deimhníonn an Bord Bainistíochta go nglacfar na céimeanna uile is féidir le réasún, de réir a oibleagáidí faoin reachtaíocht chomhionannais chun ciapadh gnéasach daltaí nó baill foirne a chosc agus chun ciapadh daltaí nó baill foirne a chosc ar aon cheann de na naoi bhforas sainithe, .i. inscne lena n-áirítear trasinscne, stádas sibhialta, stádas teaghlaigh, gnéaschlaonadh, reiligiún, aois, míchumas, cine agus ballraíocht den lucht siúil.

10. Glacadh an beartas seo ag an mBord Bainistíochta an

[dáta].

11. Cuireadh an beartas seo ar fáil do phearsanra na scoile, foilsíodh é ar láithreán Gréasáin na scoile agus soláthraíodh é don Chumann Tuismitheoirí. Cuirfear cóip den bheartas seo ar fáil don Roinn agus don phátrún má iarrtar é.

12. Déanfaidh an Bord Bainistíochta athbhreithniú ar an mbeartas agus ar chur i bhfeidhm an bheartais uair amháin gach scoilbhliain. Cuirfear fógra i scríbhinn go ndearnadh an t-athbhreithniú ar fáil do phearsanra na scoile, foilseofar é ar láithreán Gréasáin na scoile (nó i gcás nach ann dó, beidh sé ar fáil go héasca ag tuismitheoirí agus ag daltaí ar iarratas) agus soláthrófar é don Chumann Tuismitheoirí. Cuirfear taifead den athbhreithniú agus a thorthaí ar fáil, má iarrtar é, don phátrún agus don Roinn.

Sínithe:

Sínithe:

(Cathaoirleach an Bhoird Bhainistíochta) (Príomhoide)

Dáta:

Dáta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (An Múinteoir ábhartha) Dáta

**Aguisín 1 Teimpléad chun iompar bulaíochta a thaifeadadh**

**1. Ainm an dalta a bhfuil bulaíocht á déanamh air/uirthi agus a rang-ghrúpa**

Ainm Rang

**2. Ainm(neacha) agus rang(anna) an dalta/na ndaltaí atá ag gabháil d'iompar bulaíochta**

**3.** Foinse an údair imní/na tuairisce um bulaíocht

(ticeáil an bosca ceart (na boscaí cearta)\*

|  |  |
| --- | --- |
| Clós |  |
| Seomra Ranga |  |
| Dorchla |  |
| Leithris |  |
| Bus Scoile |  |
| Eile |  |

**4. An áit ar tharla** na heachtraí (ticeáil an bosca ceart (na boscaí cearta)\*

|  |  |
| --- | --- |
| An dalta lena mbaineann |  |
| Dalta eile |  |
| Tuismitheoir |  |
| Múinteoir |  |
| Eile |  |

**5. Ainm an duine/na ndaoine a thuairiscigh** an t-údar imní bulaíochta

**6. Cineál** an Iompair Bhulaíochta (ticeáil an bosca ceart (na boscaí cearta)\*

|  |  |  |  |
| --- | --- | --- | --- |
| Ionsaitheacht Fhisiciúil |  | Cibearbhulaíocht |  |
| Dochar do Mhaoin |  | Imeaglú |  |
| Aonrú/Eisiamh |  | Cúlchaint mhailíseach |  |
| Ainmneacha maslacha a thabhairt ar dhuine |  | Eile (sonraigh) |  |

**7. I gcás iompar a meastar mar bhulaíocht bunaithe ar aitheantas, tabhair an chatagóir lena mbaineann:**

|  |  |  |  |  |
| --- | --- | --- | --- | --- |
| Homafóbach | Bainteach le Míchumas/Riachtanas Speisialta Oideachais | Ciníoch | Ballraíocht den Lucht Siúil | Eile (sonraigh) |
|  |  |  |  |  |

**8. Cur Síos gairid ar an iompar bulaíochta agus ar a tionchar**

**9. Sonraí na ngníomhartha a rinneadh**

Sínithe (An Múinteoir ábhartha) Dáta

Dáta a cuireadh ar aghaidh chuig an bPríomhoide/Leas-Phríomhoide \_\_\_\_\_\_\_\_\_\_\_\_\_\_\_\_

**\* Nóta:** Is catagóirí molta iad na cinn atá liostaithe sna táblaí 3, 4 & 6 agus féadfaidh scoileanna catagóirí a chur leo nó iad a leasú de réir mar a fheileann dá gcúinsí féin.

**Aguisín 2: Seicliosta don athbhreithniú bliantúil ar an mbeartas frithbhulaíochta agus ar a chur i bhfeidhm**

Ní mór don Bhord Bainistíochta (an Bord) tabhairt faoi athbhreithniú bliantúil ar bheartas frithbhulaíochta na scoile agus ar a chur i bhfeidhm. Ní mór an seicliosta a leanas a úsáid chun na críche sin. Is deis chúnta atá sa seicliosta chun athbhreithniú a dhéanamh agus ní liosta uilechuimsitheach é. D'fhonn an seicliosta a chomhlánú, beidh imscrúdú agus athbhreithniú lena mbaineann anailís chainníochtúil agus cháilíochtúil araon ag teastáil maidir le gnéithe éagsúla de chur i bhfeidhm bheartas frithbhulaíochta na scoile de réir mar is cuí.

Tá/Níl

|  |  |
| --- | --- |
| An bhfuil beartas frithbhulaíochta glactha go foirmeálta ag an mBord lena gcomhlíontar go hiomlán riachtanais na *nGnásanna Frithbhulaíochta Bunscoile agus Iarbhunscoile*? |  |
| An bhfuil an beartas foilsithe ar láithreán Gréasáin na scoile agus an bhfuil cóip curtha ar fáil don Chumann Tuismitheoirí? |  |
| An bhfuil an Bord cinnte gur cuireadh an beartas ar fáil do bhaill foirne na scoile (lena n-áirítear baill foirne nua)? |  |
| An bhfuil an Bord sásta go bhfuil baill foirne na scoile eolach go leordhóthanach ar an mbeartas agus ar na gnásanna chun iad a chur i bhfeidhm go héifeachtach agus go seastaina gcuid oibre laethúil? |  |
| An bhfuil an Bord cinnte gur cuireadh an beartas in iúl go sásúil do na daltaí uile? |  |
| An bhfuil na straitéisí coisc agus oideachais a chuirtear i bhfeidhm sa scoil doiciméadaithe sa bheartas? |  |
| Ar cuireadh na straitéisí coisc agus oideachais uile i bhfeidhm? |  |
| An ndearnadh imscrúdú ar éifeachtacht na straitéisí coisc agus oideachais a cuireadh i bhfeidhm? |  |
| An bhfuil an Bord sásta go bhfuil taifeadadh á dhéanamh ar eachtraí ag na múinteoirí uile de réir an bheartais? |  |
| An bhfuair an Bord na tuairiscí tráthúla achoimre ón bPríomhoide agus ar breacadh síos iad sna miontuairiscí? |  |
| Ar phléigh an Bord cé chomh maith agus atá an scoil ag déileáil leis na tuairiscí uile maidir le bulaíocht lena n-áirítear iad siúd a ndeachthas i ngleic leo ag céim luath agus mar sin nach bhfuil san áireamh i dtuairisc thráthúil an Phríomhoide don Bhord? |  |
| An bhfuair an Bord aon ghearáin ó thuismitheoirí maidir leis an mbealach ina ndéileálann an scoil le heachtraí bulaíochta? |  |
| Ar tharraing aon tuismitheoirí a bpáiste as an scoil ag lua míshástacht leis an mbealach inar láimhseáil an scoil eachtra bulaíochta? |  |
| Ar cuireadh tús le himscrúdú ar bith de chuid an Ombudsman do Leanaí maidir leis an mbealach inar láimhseáil an scoil eachtra bulaíochta nó ar cuireadh ceann i gcrích? |  |
| An ndearnadh anailís ar na sonraí atá ar fáil ó chásanna a tuairiscíodh don Phríomhoide (leis an teimpléad chun iompar bulaíochta a thaifeadadh) d’fhonn aon saincheisteanna, treochtaí, nó patrúin in iompar bulaíocht a aithint? |  |
| An bhfuil aon ghnéithe de bheartas na scoile nó a chur i bhfeidhm aitheanta ag an mBord a bhfuil feabhsú breise ag teastáil ina leith? |  |
| An bhfuil plean gníomhaíochta curtha ar bun ag an mBord chun tabhairt faoi aon réimsí ina dteastaíonn feabhas? |  |

Sínithe Cathaoirleach an Bhoird Bhainistíochta

Sínithe Príomhoide

Dáta Dáta

**Fógra maidir le hathbhreithniú bliantúil an Bhoird Bhainistíochta ar an mbeartas frithbhulaíochta**

Chuig:

Is mian le Bord Bainistíochta a chur in iúl duit:

* Cuireadh athbhreithniú bliantúil an Bhoird Bhainistíochta ar bheartas frithbhulaíochta na scoile agus ar a chur i bhfeidhm i gcrích ag cruinniú an Bhoird an [dáta].
* Rinneadh an t-athbhreithniú sin de réir an tseicliosta atá leagtha amach in Aguisín 4 de na Gnásanna Frithbhulaíochta Bunscoile agus Iar-bhunscoile de chuid na Roinne

Sínithe Chairperson, Board of Management

Sínithe Principal

Dáta

Dáta